REDGREEN SINCE 1983

WOW, god stil!

Det er overskriften, når REDGREEN udvikler kollektioner til manden med en casual smag og præferencer for god kvalitet i såvel materialer som forarbejdning. Han er ikke nødvendigvis first-mover, men har en sikker hånd, når det gælder personlig stil og smag.

REDGREEN-manden kendes på at være i krydsfeltet mellem komfort og stil.

Han kan lide referencen til det nautiske univers og foretrækker lækre naturmaterialer som bomuld, hør og uld.

Det er ham, du ser om sommeren i chinos eller shorts med lyseblå hørskjorte eller polo og et par lækre mokkasiner på fødderne.

Om vinteren er hans signatur sailor sweater / sømandsstrik og den legendariske peacoat. Eller en funktionel jakke, der holder vind og vand ude.

Men REDGREEN er meget mere. En række af lækre skjorter, polos, t-shirts, jeans, shorts, bukser, strik, outerwear, strømper, undertøj, huer, bælter, tørklæder og caps gør udvalget komplet. Og snart vil der også være REDGREEN fodtøj i butikkerne …

Stilmæssigt rækker REDGREEN langt ind i business-garderoben med pæne, komfortable bukser og ditto skjorter.

REDGREEN er et dansk heritage-brand, der blev søsat af entusiastiske mennesker i 1983. Der er blevet passet rigtig godt på brandet og dets identitet i alle årene. Og ikke mindst på det rød-grønne logo …

Det har sin oprindelse i international skibs-navigation og symboliserer begreberne styrbord og bagbord og de røde og grønne lanterner. REDGREEN logoet er registreret varemærke i det meste af verden.

Overordnet engagerer REDGREEN sig naturligvis i miljø i alle aspekter.

Et hjertebarn under denne overskrift er en lille taske-kollektion udarbejdet sammen med en innovativ, dansk virksomhed, der har specialiseret sig i at upcycle materialer som sejl, presenninger, sædebælter og drikkeflasker og skabe nye accessories.

Kollektionen omfatter sportstaske, rygsæk, rejsetaske og toilettaske.

HURTIG LEVERING OG GRATIS FRAGT

Hver enkelt ordre er betydningsfuld for os. Det ønsker vi at udtrykke ved at levere gratis ved ordrer over DKK 499,-. Og vi tilstræber at levere inden for 2-4 hverdage.

Skulle du have spørgsmål, er du velkommen til at kontakte os på info@redgreengroup.com. Her sidder vores medarbejdere klar til at hjælpe.